**אוסיין בולט רץ 200 מטרים**

פעולות החילוק מניבות מהירות של 10.44 מטר/שנייה לריצת 100 מטרים ו-10.42 מטר/שנייה לריצת  
200 מטרים. המהירות הממוצעת בריצת 100 מטרים גדולה יותר.

בחלק השני הזמן היה הקצר ביותר, ולכן המהירות הממוצעת הייתה הגדולה ביותר.

בחלק הראשון של המסלול הזמן הוא הממושך ביותר, ולכן המהירות היא הקטנה ביותר.

החלק הראשון מגלם בתוכו גם את זמן התגובה, הנכלל בזמן הכולל של הריצה, אך האצן עדיין לא רץ. לכן, המהירות הממוצעת שלו בקטע זה יורדת משמעותית.

**מחיאות כפיים סוערות**

הידיים מתרחקות למשך חצי שנייה ומתקרבות שוב למשך חצי שנייה. בכל חלק מן התנועה כל כף יד נעה 10 ס"מ. הדרך היא 10 ס"מ. הזמן הוא חצי שנייה. המהירות היא 20 סנטימטרים לשנייה.

**כמה התקדם האוטובוס**

אם האוטובוס מתקדם בקצב של 90 ק"מ/שעה, אזי הא נע בכל דקה 1/60 של 90 ק"מ. הווה אומר: האוטובוס התקדם 1.5 ק"מ, שהם 1,500 מטרים.

**מהירות הצב**

אם הצב עובר 20 מטר בשלוש דקות, הרי שבמשך זמן ממושך פי 3 (שעה) הוא יעבור 400 מטרים. מהירותו של הצב היא, אפוא, 400 מטר/שעה, שהם 0.4 ק"מ/שעה. כדי לעבור ליחידות של מטר לשנייה, יש לכפול ב-10/36. מתקבל כי המהירות היא 0.11 מטר/שנייה, בערך פי מאה ממהירותם של אצנים מהירים.

**מהירויות וזמנים במערכת השמש**

לפי הגדרת המהירות יש לחלק 40,000 ב-24. התוצאה היא 1,667 ק"מ/שעה או 463 מטר/שנייה. זוהי מהירות גדולה – מעל מהירות הקול. אין חשש ל"בּוּּם" על-קולי, מפני שגם האטמוספרה נעה באותה מהירות. מדוע איננו חשים במהירות הזאת? האם יש חשש שהאדם יעוף מן הארץ? נשאיר שאלה זאת פתוחות, לפחות עד לשלב שבו נדון בהתמדה (בקרוב).

הארץ משלימה הקפה של השמש ב-365 יממות. ביממה יש 24 שעות. לפי הגדרת המהירות יש לחלק את אורך המסלול ב-365×24. התוצאה היא 1.076×105 ק"מ/שעה, או 29,890 מטר/שנייה. שאלה זו, וזו שבעקבותיה, מיועדות לתלמידים שמסוגלים להתמודד עם הצגה של מספרים באמצעות חזקות. זו אינה חובה לכלל התלמידים.

יש לחלק את הדרך במהירות. לאחר התאמת יחידות מתקבל כי הזמן הוא 500 שניות (כשמונה דקות).